Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με ορισμένα περιοριστικά μέτρα για τη Σομαλία

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 23 Ιανουαρίου 1992 το Συμβούλιο Ασφαλείας των Ηνωμένων Εθνών εξέδωσε την απόφαση 733(1992), η οποία επιβάλλει πλήρη αποκλεισμό όλων των παραδόσεων όπλων και στρατιωτικού εξοπλισμού στη Σομαλία (που στο εξής αναφέρεται ως "ο αποκλεισμός όπλων").

Στις 19 Ιουνίου 2001 το Συμβούλιο Ασφαλείας των Ηνωμένων Εθνών εξέδωσε την απόφαση 1356(2001), που επιτρέπει ορισμένες εξαιρέσεις από τον αποκλεισμό όπλων.

Στις 22 Ιουλίου 2002 το Συμβούλιο Ασφαλείας των Ηνωμένων Εθνών εξέδωσε την απόφαση 1425(2002), που επεκτείνει τον αποκλεισμό όπλων με την απαγόρευση της άμεσης ή έμμεσης παροχής στη Σομαλία τεχνικών συμβουλών, χρηματοδοτικής και λοιπής βοήθειας, και κατάρτισης που σχετίζεται με τις στρατιωτικές δραστηριότητες.

Στις xx Δεκέμβριος 2002 το Συμβούλιο υιοθέτησε την Κοινή Θέση 2002/.../ΚΕΠΠΑ [1] σχετικά με περιοριστικά μέτρα κατά της Σομαλίας.

[1] ΕΕ L [...],.... 2002, σ.[...]

Ορισμένα από τα μέτρα αυτά εμπίπτουν στο πεδίο εφαρμογής της συνθήκης, και, κατά συνέπεια, για να αποφευχθεί η στρέβλωση του ανταγωνισμού, χρειάζεται κοινοτική νομοθετική πράξη για την εφαρμογή των σχετικών αποφάσεων του Συμβουλίου Ασφαλείας, όσον αφορά το έδαφος της Κοινότητας. Για τους σκοπούς του παρόντος κανονισμού, το έδαφος της Κοινότητας θεωρείται ότι περικλείει τις επικράτειες των κρατών μελών στα οποία εφαρμόζεται η συνθήκη, υπό τους όρους που θεσπίζονται στην εν λόγω συνθήκη,

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με ορισμένα περιοριστικά μέτρα για τη Σομαλία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60 και 301,

την κοινή θέση του Συμβουλίου 2002/.../ΚΕΠΠΑ του Δεκέμβριος 2002 [2]

[2] ΕΕ L [...],..... 2002, σ.[...]

την πρόταση της Επιτροπής [3],

[3] ΕΕ C [...],[...], σ.[...].

Εκτιμώντας τα εξής :

1. Στις 23 Ιανουαρίου 1992 το Συμβούλιο Ασφαλείας των Ηνωμένων Εθνών εξέδωσε την απόφαση 733(1992), η οποία επιβάλλει γενικό και πλήρη αποκλεισμό όλων των παραδόσεων όπλων και στρατιωτικού εξοπλισμού στη Σομαλία (που στο εξής αναφέρεται ως "ο αποκλεισμός όπλων").

2. Στις 19 Ιουνίου 2001 το Συμβούλιο Ασφαλείας των Ηνωμένων Εθνών εξέδωσε την απόφαση 1356(2001), που επιτρέπει ορισμένες εξαιρέσεις από τον αποκλεισμό όπλων.

3. Στις 22 Ιουλίου 2002 το Συμβούλιο Ασφαλείας των Ηνωμένων Εθνών εξέδωσε την απόφαση 1425(2002), που επεκτείνει τον αποκλεισμό όπλων για την απαγόρευση της άμεσης ή έμμεσης παροχής στη Σομαλία τεχνικών συμβουλών, χρηματοδοτικής και λοιπής βοήθειας, και κατάρτισης που σχετίζεται με τις στρατιωτικές δραστηριότητες.

4. Ορισμένα από τα μέτρα αυτά εμπίπτουν στο πεδίο εφαρμογής της συνθήκης, και, κατά συνέπεια, και ιδίως για να αποφευχθεί η στρέβλωση του ανταγωνισμού, χρειάζεται κοινοτική νομοθετική πράξη για την εφαρμογή των σχετικών αποφάσεων του Συμβουλίου Ασφαλείας, όσον αφορά το έδαφος της Κοινότητας. Για τους σκοπούς του παρόντος κανονισμού, το έδαφος της Κοινότητας θεωρείται ότι περικλείει τις επικράτειες των κρατών μελών στα οποία εφαρμόζεται η συνθήκη, υπό τους όρους που θεσπίζονται στην εν λόγω συνθήκη,

5. Η Επιτροπή και τα κράτη μέλη ενημερώνονται αμοιβαία για τα μέτρα που λαμβάνουν στο πλαίσιο του παρόντος κανονισμού και ανταλλάσσουν σχετικές πληροφορίες που έχουν στη διάθεσή τους σχετικά με τον παρόντα κανονισμό, και συνεργάζονται με την επιτροπή που έχει συσταθεί δυνάμει της παραγράφου 114 της απόφασης UNSCR 733 (1992), ειδικότερα παρέχοντάς της σχετικές πληροφορίες.

6. Η παράβαση των διατάξεων του παρόντος κανονισμού πρέπει να επισύρει κυρώσεις και τα κράτη μέλη πρέπει να θεσπίσουν τις κατάλληλες κυρώσεις προς τον σκοπό αυτό. Επιπλέον, όσον αφορά τις εν λόγω κυρώσεις, θεωρείται ότι πρέπει να μπορούν να επιβάλλονται από την ημερομηνία ενάρξεως ισχύος του παρόντος κανονισμού και ότι πρέπει, εφόσον υπάρχουν εκ πρώτης όψεως αποδεικτικά στοιχεία, να μπορούν τα κράτη μέλη να κινούν διαδικασίες κατά παντός προσώπου, οντότητας ή φορέα που υπόκειται στη δικαιοδοσία τους και έχει παραβεί τις διατάξεις αυτές.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη της άσκησης δημόσιας εξουσίας, απαγορεύεται

- η χρηματοδότηση ή η παροχή χρηματοδοτικής βοήθειας, συμπεριλαμβανομένων ιδίως της μη επιστρεπτέας βοήθειας, των δανείων και της ασφάλειας πιστώσεων για εξαγωγές, για κάθε πώληση, προμήθεια, μεταβίβαση ή εξαγωγή όπλων και σχετικού υλικού, σε οποιοδήποτε πρόσωπο, οντότητα ή φορέα της Σομαλίας και σε οποιοδήποτε άλλο πρόσωπο, οντότητα ή φορέα για οποιαδήποτε συναλλαγή πραγματοποιείται στο έδαφος της Σομαλίας, ή συντονίζεται από τη Σομαλία.

- η δωρεάν χορήγηση, πώληση, προμήθεια ή μεταβίβαση, άμεσα ή έμμεσα, τεχνικών συμβουλών, βοήθειας ή κατάρτισης που σχετίζεται με τις στρατιωτικές δραστηριότητες, συμπεριλαμβανομένων ιδίως της κατάρτισης και βοήθειας που σχετίζονται με την παραγωγή, συντήρηση και χρησιμοποίηση όπλων και σχετικού υλικού κάθε τύπου, σε πρόσωπο, οντότητα ή φορέα της Σομαλίας και σε οποιοδήποτε άλλο πρόσωπο, φορέα ή οντότητα για οποιαδήποτε συναλλαγή που πραγματοποιείται στο έδαφος της Σομαλίας, ή συντονίζεται από τη Σομαλία.

Άρθρο 2

Απαγορεύεται η συμμετοχή, με πλήρη συνείδηση και πρόθεση, σε συναφείς δραστηριότητες, με αντικείμενο ή αποτέλεσμα, αμέσως ή εμμέσως, την προώθηση των συναλλαγών που αναφέρονται στο άρθρο 1.

Άρθρο 3

7. Το άρθρο 1 δεν ισχύει για:

- τη χρηματοδότηση και την παροχή χρηματοδοτικής βοήθειας για την πώληση, προμήθεια, μεταβίβαση ή εξαγωγή μη φονικού στρατιωτικού εξοπλισμού που προορίζεται αποκλειστικά για ανθρωπιστική ή προστατευτική χρήση.

- την παροχή τεχνικών συμβουλών, βοήθειας ή κατάρτισης που σχετίζεται με τον εν λόγω μη φονικό εξοπλισμό.

εάν οι εν λόγω δραστηριότητες έχουν εγκριθεί εκ των προτέρων από την επιτροπή που έχει συσταθεί δυνάμει της παραγράφου 11 της απόφασης 751 (1992) του Συμβουλίου Ασφαλείας των Ηνωμένων Εθνών.

8. Το άρθρο 2 δεν ισχύει για τη συμμετοχή σε δραστηριότητες που έχουν ως αντικείμενο ή συνέπεια την προώθηση δραστηριοτήτων που έχουν εγκριθεί από την εν λόγω επιτροπή.

Άρθρο 4

Με την επιφύλαξη των δικαιωμάτων και υποχρεώσεων των κρατών μελών που απορρέουν από τον Καταστατικό Χάρτη των Ηνωμένων Εθνών, η Επιτροπή πραγματοποιεί όλες τις αναγκαίες επαφές με την επιτροπή του Συμβουλίου Ασφαλείας που αναφέρεται στο άρθρο 3 παράγραφος 1 με σκοπό την αποτελεσματική εφαρμογή του παρόντος κανονισμού.

Άρθρο 5

Η Επιτροπή και τα κράτη μέλη αλληλοενημερώνονται αμέσως για τα μέτρα που λαμβάνουν στο πλαίσιο του παρόντος κανονισμού και ανταλλάσσουν κάθε πληροφορία που διαθέτουν σχετικά με τον παρόντα κανονισμό, ιδίως πληροφορίες σχετικά με παραβάσεις και προβλήματα εφαρμογής ή σχετικά με αποφάσεις εθνικών δικαστηρίων.

Άρθρο 6

Ο παρών κανονισμός εφαρμόζεται με την επιφύλαξη των δικαιωμάτων ή υποχρεώσεων που απορρέουν από διεθνείς συμφωνίες που έχουν υπογραφεί ή συμβάσεις που έχουν συναφθεί ή άδειες ή εγκρίσεις που έχουν χορηγηθεί πριν από την έναρξη ισχύος του.

Άρθρο 7

1. Κάθε κράτος μέλος καθορίζει τις κυρώσεις σε περίπτωση παραβίασης των διατάξεων του παρόντος κανονισμού. Οι κυρώσεις αυτές πρέπει να είναι αποτελεσματικές, αναλογικές και αποτρεπτικές. Εν αναμονή της θέσπισης, όπου κρίνεται αναγκαίο, σχετικής νομοθεσίας, οι κυρώσεις που επιβάλλονται στη περίπτωση παράβασης των διατάξεων του παρόντος κανονισμού είναι αυτές που ορίζονται από τα κράτη μέλη σύμφωνα με το άρθρο ... του κανονισμού (EΚ) αριθ.1318/2002 [4].

[4] EE L 194, 23.7.2002, σ. 1

2. Κάθε κράτος μέλος δύναται να κινήσει διαδικασία κατά παντός φυσικού ή νομικού προσώπου, οντότητας ή φορέα που υπάγεται στη δικαιοδοσία του, εφόσον εκ πρώτης όψεως υπάρχει παράβαση των απαγορεύσεων που ορίζει ο παρών κανονισμός.

Άρθρο 8

Ο παρών κανονισμός εφαρμόζεται:

- στο έδαφος της Κοινότητας περιλαμβανομένου και του εναερίου χώρου της,

- επί αεροσκαφών ή πλοίων που υπάγονται στη δικαιοδοσία κράτους μέλους.

- σε οποιοδήποτε υπήκοο κράτους μέλους, και

- σε κάθε νομικό πρόσωπο, οντότητα ή φορέα που έχει συσταθεί ή δημιουργηθεί βάσει της νομοθεσίας κράτους μέλους.

Άρθρο 9

Ο παρών κανονισμός αρχίζει να ισχύει την ημερομηνία δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος